CELEX: 52005PC0019
Language: et
Date: 2005-01-28
Title: Ettepanek Nõukogu otsus ühenduse ühinemise kohta Ühinenud Rahvaste Organisatsiooni Euroopa Majanduskomisjoni eeskirjaga nr 55 autorongide mehaaniliste haakeseadiste osade tunnustamist käsitlevate sätete kohta

EUROOPA ÜHENDUSTE KOMISJON
                                                 Brüssel 28.01.2005
                                                 KOM(2005) 19 lõplik
                                                 2005/0002 (AVC)
                                     Ettepanek
                                NÕUKOGU OTSUS
       ühenduse ühinemise kohta Ühinenud Rahvaste Organisatsiooni Euroopa
   Majanduskomisjoni eeskirjaga nr 55 autorongide mehaaniliste haakeseadiste osade
                       tunnustamist käsitlevate sätete kohta
                                 (komisjoni esitatud)
ET                                                                                 ET
 ---pagebreak---                                           SELETUSKIRI
   1.        ÜLDSÄTTED
   Nõukogu 27. novembri 1997. aasta otsusega 97/836/EÜ sai Euroopa Liidust 24. märtsil 1998
   Ühinenud Rahvaste Organisatsiooni Euroopa Majanduskomisjoni 1958. aasta muudetud
   kokkuleppe lepinguosaline, samuti ühines EL kõnealusele kokkuleppele lisatud 78 eeskirjaga.
   Kõnealune otsus jõustus 24. märtsil 1998.
   Kõnealuse otsuse artikli 3 lõikes 3 on sätestatud eelkõige, et ühendus võib otsustada
   rakendada eeskirja, millega ta ei muudetud kokkuleppega ühinemise ajal, kui nõukogu kiidab
   kõnealuse eeskirja heaks kvalifitseeritud häälteenamusega pärast Euroopa Parlamendi
   nõusolekut.
   Eeskirja nr 55 (autorongide mehaaniliste haakeseadiste osade tunnustamist käsitlevate sätete
   kohta) standardnõuded on kavandatud mootorsõidukite kaubanduse tehniliste tõkete
   kaotamiseks lepinguosaliste vahel ning sõidukite töötamisel kõrge ohutustaseme tagamiseks.
   Kuigi kõnealune eeskiri ei olnud lisatud otsuse 97/836/EÜ II lisas esitatud ELi poolt
   tunnustatud eeskirjade loetellu, leiab komisjon, et kuna nii Euroopa kui ka ÜRO nõuded on
   vahepeal muutunud, oleks EÜ ühinemine kõnealuse eeskirjaga soovitav.
   Samuti on ette nähtud, et asjaomane eeskiri inkorporeeritakse mootorsõidukite tunnustamise
   süsteemi.
   Tuleks rõhutada, et EÜ võtab kõnealuse eeskirjaga ühinemist käsitleva otsuse vastu
   ÜRO/Euroopa Majanduskomisjoni ametlikes keeltes kättesaadavate dokumentide põhjal.
   Kuna Euroopa Ühendusest on saanud ÜRO/Euroopa Majanduskomisjoni 1958. aasta
   kokkuleppe osaline, tuleb tal järgida kõnealuse kokkuleppega ettenähtud menetluskorda.
   Seepärast on lisatud üksnes eeskirja nr 55 prantsus- ja ingliskeelne versioon. Kõnealuse
   eeskirja tõlked avaldatakse hiljem.
   2.        OTSUSE ETTEPANEKU SISU
   Otsuse ettepaneku eesmärk on võimaldada ühendusel ühineda ÜRO/Euroopa
   Majanduskomisjoni eeskirjaga nr 55 autorongide mehaaniliste haakeseadiste osade
   tunnustamist käsitlevate sätete kohta.
ET                                               2                                              ET
 ---pagebreak---                                                           2005/0002 (AVC)
                                               Ettepanek
                                           NÕUKOGU OTSUS
            ühenduse ühinemise kohta Ühinenud Rahvaste Organisatsiooni Euroopa
      Majanduskomisjoni eeskirjaga nr 55 autorongide mehaaniliste haakeseadiste osade
                                tunnustamist käsitlevate sätete kohta
                                         (EMPs kohaldatav tekst)
   EUROOPA LIIDU NÕUKOGU,
   võttes arvesse Euroopa Ühenduse asutamislepingut,
   võttes arvesse nõukogu 27. novembri 1997. aasta otsust 97/836/EÜ, Euroopa Ühenduse
   ühinemise kohta ÜRO Euroopa Majanduskomisjoni kokkuleppega, milles käsitletakse
   ratassõidukile ning sellele paigaldatavale ja/või sellel kasutatavatele seadmetele ja osadele
   ühtsete tehnonõuete kehtestamist ja nende nõuete alusel väljastatud tunnistuste vastastikust
   tunnustamist („1958. aasta muudetud kokkulepe”),1 eriti selle artikli 3 lõiget 3 ja artikli 4
   lõike 2 teist taanet,
   võttes arvesse komisjoni ettepanekut,
   võttes arvesse Euroopa Parlamendi nõusolekut2
   ning arvestades järgmist:
   (1)     Eeskirja nr 55 (autorongide mehaaniliste haakeseadiste osade tunnustamist käsitlevate
           sätete kohta) standardnõuded on kavandatud mootorsõidukite kaubanduse tehniliste
           tõkete kaotamiseks lepinguosaliste vahel ning sõidukite töötamisel kõrge
           ohutustaseme tagamiseks.
   (2)     Eeskirja nr 55 ei lisatud nõukogu otsuse 97/836/EÜ II lisasse, kuna ühenduse
           ühinemisel 1958. aasta muudetud kokkuleppega ei vastanud kõnealune eeskiri
           ühenduse tehnilistele nõuetele ja spetsifikatsioonidele.
   (3)     Hilisemaid muudatusi silmas pidades tuleks eeskiri nr 553 inkorporeerida ühenduse
           mootorsõidukite tüübikinnituse süsteemi,
   1
           EÜT L 346, 17.12.1997, lk 78.
   2
           ELT C , , lk .
   3
           ÜRO dokument E/ECE324, E/ECE/TRANS/505, Rev. 1/add. 54/Rev.1 ja parandus nr 1.
ET                                                 3                                             ET
 ---pagebreak---    ON TEINUD JÄRGMISE OTSUSE:
                                              Artikkel 1
   1.       Ühendus kohaldab Ühinenud Rahvaste Organisatsiooni Euroopa Majanduskomisjoni
            eeskirja nr 55 autorongide mehaaniliste haakeseadiste osade tunnustamist käsitlevate
            sätete kohta.
   2.       Eeskirja tekst lisatakse käesolevale otsusele.
                                              Artikkel 2
   Ühinenud Rahvaste Organisatsiooni Euroopa Majanduskomisjoni eeskiri nr 55 autorongide
   mehaaniliste haakeseadiste osade tunnustamist käsitlevate sätete kohta inkorporeeritakse
   ühenduse mootorsõidukite tüübikinnituse süsteemi.
                                              Artikkel 3
   Komisjon teatab Ühinenud Rahvaste Organisatsiooni peasekretärile käesolevast otsusest.
   Brüssel,
                                                 Nõukogu nimel
                                                 eesistuja
ET                                                 4                                             ET